b'\n_START_ARTICLE_\nHoward P. Becker\n_START_PARAGRAPH_\nHoward Paul Becker (9. prosinca 1899. \xe2\x80\x93 8. lipnja 1960.) bio je ameri\xc4\x8dki sociolog, te tako\xc4\x91er, profesor sociologije na Sveu\xc4\x8dili\xc5\xa1tu Wisconsin-Madison.\n_START_SECTION_\n\xc5\xbdivotopis\n_START_PARAGRAPH_\nBecker je bio sin Charlesa Beckera, zloglasnog korumpiranog njujor\xc5\xa1kog policajca, optu\xc5\xbeenog za ubojstvo, te smaknutog na elektri\xc4\x8dnoj stolici 1915. godine. Kao znanstvenik, bavio se raznim temama, a najpoznatiji je po svojoj knjizi \xc4\x8covjek u uzajamnosti (Man in Reciprocity), te razmatranjima na podru\xc4\x8dju sociologije religije, gdje po\xc4\x8dinje upotrebljavati termin kult umjesto, do tada uobi\xc4\x8dajenog, Troeltschovog izraza mistika. Nedugo prije smrti bio je izabran za predsjednika Ameri\xc4\x8dkog sociolo\xc5\xa1kog udru\xc5\xbeenja.'